Source: http://docplayer.hu/13479296-Dr-konya-laszlo-dr-farkas-zsolt-dr-pusztai-adel-dr-tozsa-istvan-dr-simon-barbara-toth-ferenc-az-onkormanyzat-jogallasa-es-dontesi-kompetenciaja.html
Timestamp: 2019-01-19 23:22:33+00:00

Document:
Dr. Kónya László Dr. Farkas Zsolt Dr. Pusztai Adél Dr. Tózsa István Dr. Simon Barbara Tóth Ferenc AZ ÖNKORMÁNYZAT JOGÁLLÁSA ÉS DÖNTÉSI KOMPETENCIÁJA - PDF
Download "Dr. Kónya László Dr. Farkas Zsolt Dr. Pusztai Adél Dr. Tózsa István Dr. Simon Barbara Tóth Ferenc AZ ÖNKORMÁNYZAT JOGÁLLÁSA ÉS DÖNTÉSI KOMPETENCIÁJA"
1 Dr. Kónya László Dr. Farkas Zsolt Dr. Pusztai Adél Dr. Tózsa István Dr. Simon Barbara Tóth Ferenc AZ ÖNKORMÁNYZAT JOGÁLLÁSA ÉS DÖNTÉSI KOMPETENCIÁJA Nyomdai_Az_onkormanyzat_jogallasa.indd :38:41
2 Dr. Kónya László Dr. Farkas Zsolt Dr. Pusztai Adél Dr. Tózsa István Dr. Simon Barbara Tóth Ferenc Az önkormányzat jogállása és döntési kompetenciája Nemzeti Közszolgálati Egyetem Budapest, 2015 Nyomdai_Az_onkormanyzat_jogallasa.indd :38:42
3 Nemzeti Közszolgálati Egyetem ÁROP Képzés a konvergencia régiókban lévő önkormányzatok részére Lektorok: DR. DARGAY ESZTER (I. fejezet) FARKASNÉ DR. GASPARICS EMESE (II. fejezet) DOMOKOS GYÖRGY (III. fejezet) DR. TÁBIT RENÁTA (IV. fejezet) Kiadja: Nemzeti Közszolgálati Egyetem Felelős kiadó: Prof. Dr. Patyi András rektor Borítóterv: Bíró Imre Nyomdai előkészítés: Tordas és Társa Kft. Nyomdai munkák: NKE Szolgáltató Kft. A szerzők, 2015 ISBN Nyomdai_Az_onkormanyzat_jogallasa.indd :38:42
4 Tartalom Előszó... 9 A helyi önkormányzatok jogállása, az állami szervezetrendszerben elfoglalt helye 11 Hatalomgyakorlás, hatalommegosztás Helyi önkormányzatok jogállása Magyarországon A helyi önkormányzati képviselők, polgármesterek választása A helyi önkormányzatok szempontjából meghatározó szervek jogállása, az állami szervezetrendszer egyes szereplőinek helyi önkormányzatokkal kapcsolatos legfontosabb hatáskörei A helyi önkormányzatok szempontjából meghatározó szervek jogállása Az Országgyűlés A köztársasági elnök Alkotmánybíróság A bíróságok A Kormány...18 A Kormány tagjai, a miniszterek A belügyminiszter A nemzetgazdasági miniszter A Miniszterelnökséget vezető miniszter A fővárosi és megyei kormányhivatal A fővárosi és megyei kormányhivatal feladat- és hatásköre A helyi önkormányzatok feletti törvényességi felügyelet A törvényességi felügyelet eszközei, terjedelme A helyi önkormányzati jogalkotási kötelezettség elmulasztásának megállapítása Önkormányzati határozathozatali és feladatellátási kötelezettség elmulasztása Az Állami Számvevőszék Az önkormányzatok ellenőrzése Magyar Államkincstár Területszervezési ügyek A területszervezési ügyek típusai A területszervezési ügyek közös eljárási szabályai A kormányzati döntés-előkészítés, döntéshozatal meghatározó mozzanatai, az önkormányzatok lehetőségei a kormányzati döntéshozatal alakításában A kormányzati döntéshozatal A kormányzati döntéshozatali eljárás szakaszai Minisztériumon belüli szakasz Az előterjesztéssel szembeni követelmények A hatásvizsgálat Nyomdai_Az_onkormanyzat_jogallasa.indd :38:42
5 6 Az önkormányzat jogállása és döntési kompetenciája A társadalmi hatások vizsgálata Költségvetési és gazdasági hatások vizsgálata A vállalkozói adminisztratív költségekre gyakorolt hatások vizsgálata Egészséghatás-vizsgálat Környezeti és természeti hatások vizsgálata A közigazgatási egyeztetésre bocsáthatóság vizsgálata A közigazgatási egyeztetés A Közigazgatási Államtitkári Értekezlet A Kormány ülése Az Országgyűlés elé benyújtott törvényjavaslat tárgyalása Az állami szervek által hozott döntések végrehajtása és a végrehajtás ellenőrzése Kérdések Az önkormányzati döntés-előkészítés, döntéshozatal és végrehajtás keretei, módszerei A helyi önkormányzati szervek jogállása, szerepe, az önkormányzati hatáskörök gyakorlása, átruházása Önkormányzati szervezeti működési modellek A helyi önkormányzati szervek jogállása, szerepe A helyi önkormányzás közvetett módja, a képviselő-testület A képviselő-testület működése Társult képviselő-testület A helyi önkormányzati képviselő A képviselő-testület szervei A képviselő-testület bizottságai Településrészi önkormányzat A polgármesteri hivatal, a megyei önkormányzati hivatal, a közös önkormányzati hivatal A polgármester, a főpolgármester, a megyei közgyűlés elnöke A jegyző, aljegyző Társulás Az önkormányzati hatáskörök gyakorlása, átruházása Önkormányzati feladat- és hatáskörök Önként vállalt (fakultatív) feladatok Önkormányzati hatósági hatáskörök Államigazgatási feladat- és hatáskörök Hatáskör-átruházás, a feladatellátás címzettjei Sajátos önkormányzati feladatok Az önkormányzati döntések típusai, az önkormányzati döntések előkészítése, a döntéshozatal, végrehajtás Az önkormányzati döntések típusai A döntéshozatal szabályai: előkészítés, bizottsági munka Bizottsági munka Döntéshozatali eljárás formái, módjai A képviselő-testületi döntéshozatal Önkormányzati határozathozatali kötelezettség elmulasztása Nyomdai_Az_onkormanyzat_jogallasa.indd :38:43
6 Tartalom A közvetlen hatalomgyakorlás formái Helyi népszavazás, közmeghallgatás A közvetlen hatalomgyakorlás egyéb formái: közmeghallgatás, falugyűlés, fogadóóra A helyi jogalkotás, az önkormányzati rendeletek megalkotásának elméleti és gyakorlati kérdései Az önkormányzatok rendeletalkotási jogosultsága A helyi önkormányzat rendeletének viszonya más jogszabályhoz Az önkormányzati rendeletek kodifikációjára vonatkozó jogszabályok Az önkormányzati rendeletek megszövegezésére vonatkozó általános követelmények Jogszabályra, valamint az Európai Unió jogi aktusaira történő hivatkozás Az önkormányzati rendeletek logikai tagolása A helyi önkormányzati rendelet módosítása Az önkormányzati rendelet melléklete Az önkormányzati rendeletek megalkotásának rendje Az önkormányzati rendelet helyesbítése A helyi önkormányzat rendeletének vizsgálata a törvényességi felügyelet körében A helyi önkormányzat jogalkotási kötelezettségének elmulasztása és ennek pótlása mint törvényességi felügyeleti eszköz Önkormányzati rendelet Alaptörvénybe ütközése esetére alkotmánybírósági felülvizsgálat kezdeményezése, önkormányzati rendelet jogszabállyal való összhangja bírósági felülvizsgálatának kezdeményezése Kérdések A döntés-előkészítő GIS a közszolgáltatásokban A térinformatikai rendszerek típusai és igazgatási alkalmazási területei Nyilvántartás-orientált GIS Eszköz-orientált GIS Összefoglalás Kérdések Szakirodalom A közszolgáltatások jogi keretei Történeti-elméleti megközelítés és fogalommeghatározások Közfeladatok, közszolgáltatások, fogalmak A közfeladatok, közszolgáltatások rendszere A szolgáltatás formája A konkrét jogi szabályozásról Az Alaptörvény rendelkezései Az Mötv. rendelkezéseinek bemutatása. A helyi közügyek A területi beosztás Kötelező feladatok Önként vállalt feladatok Nyomdai_Az_onkormanyzat_jogallasa.indd :38:43
7 8 Az önkormányzat jogállása és döntési kompetenciája A feladattelepítés elvei az Mötv.-ben A megyei önkormányzatok feladatai A Főváros A Helyi Önkormányzatok Európai Chartája és a hazai szabályozás Kérdések Felhasznált jogszabályok és rövidítéseik Szakirodalom Nyomdai_Az_onkormanyzat_jogallasa.indd :38:43
8 Előszó 9 Előszó A magas színvonalú önkormányzati igazgatáshoz, a feladatellátás megújításához nemcsak a jogszabályi keretek megteremtésére, hanem a megfelelően képzett és az egész életen át tartó tanulás jegyében folyamatosan fejlődő tisztviselő réteg kialakítására van szükség. A magyar közigazgatás megújításában kiemelt fontosságú a humánerőforrás bázis megújítása, a személyi állomány folyamatos szakmai képzése, amely nélkül nem képzelhető el az európai uniós és a hazai igényeknek megfelelő közigazgatási működés. Az ÁROP keretében az Önkormányzati szakértő szakirányú továbbképzési szak hallgatói számára az NKE vezetésével, a BM bevonásával új tananyag került kidolgozásra. A szakirányú képzés tananyagainak kialakítása során figyelembe vettük a területi specifikumokat, valamint azt, hogy az önkormányzatok a korábbiakban jellemzően milyen képzési igényeiket elégítették ki a piacról; ezen kívül az önkormányzati témában jártas szakértők tartalmi javaslatai is megjelennek a szakértői képzés tananyagaiban. Tananyagunk célja az önkormányzatoknál foglalkoztatott köztisztviselők felkészültségének javítása, valamint a szakmai tapasztalatok megszerzése mellett a személyes készségek folyamatos fejlesztése annak érdekében, hogy gyorsan és eredményesen tudjanak alkalmazkodni a változó jogszabályi, gazdasági, társadalmi környezethez és elvárásokhoz. Az önkormányzat jogállása és döntési kompetenciája című tankönyv célja, hogy bemutassa a helyi önkormányzatok helyét, szerepét az államszerkezetben, kapcsolódását az államrendszer legfontosabb szereplőihez. E mellett kitér a helyi önkormányzás szervezeti kereteire, az önkormányzati döntések típusaira, a döntések előkészítésére, meghozatalának, illetve végrehajtásuk menetére, legfontosabb mozzanataira. A tankönyv felvázolja a helyi önkormányzatok által ellátott közfeladatok rendszerét, telepítésük elveit, a feladatellátás módját, továbbá az önkormányzatok tevékenységében a térinformatika alkalmazásának legfontosabb területeit. Nyomdai_Az_onkormanyzat_jogallasa.indd :38:43
9 A helyi önkormányzatok jogállása, az állami szervezetrendszerben elfoglalt helye 11 A helyi önkormányzatok jogállása, az állami szervezetrendszerben elfoglalt helye, a helyi önkormányzatok szempontjából meghatározó szervek jogállása Hatalomgyakorlás, hatalommegosztás Egy állam kialakulásának a terület és a népesség mellett a szuverenitás, vagyis a főhatalom gyakorlása az alapja. A szuverenitás fogalmának kidolgozása Jean Bodin nevéhez köthető. Elmélete a XVI. században abból indult ki, hogy egy államban az uralkodó fejedelem korlátlan szuverenitást élvez, miután hatalma az Istentől ered és csak Istennek tartozik felelősséggel. A hatalom eredetéről gondolkodók az ezt követő évszázadokban a népet jelölték meg a szuverenitás forrásaként. Természetesen a társadalmi szerződés elmélete mely szerint az emberek a közrend és a biztonság érdekében lemondtak bizonyos jogok gyakorlásáról fikció, mégis hivatkozik rá a népszuverenitás forrásaként a magyar Alaptörvény is. A népszuverenitásra alapozott közhatalom a népnek a választópolgárok közösségének tartozik felelősséggel. A nép szuverenitását közvetlenül (népszavazás útján) vagy közvetetten (választott képviselőkkel) gyakorolja. A népszuverenitás elvéből következik, hogy valamennyi közhatalmi döntést vissza kell tudni vezetni a választópolgároktól kapott felhatalmazásra. Az állam maga egyébként akkor is történelmi adottság, ha a közhatalom legitimitását a nép által adott felhatalmazásra vezetjük vissza. Az államok szuverenitásának természetes korlátja más államok szuverenitása, hiszen a nemzetközi szerződésekkel a szerződő államok szuverenitásukat részben vagy egészben a szerződések, illetve nemzetközi szervezetek (pl. Egyesült Nemzetek Szervezete) keretei közé szorítják. Számos kérdést (pl. emberi jogok) ma már az államok nem tekinthetnek belügyüknek. Az Európai Unió mint nemzetek feletti szervezet a nemzeti szuverenitás hagyományos megközelítése számára komoly kihívást jelent. Az Uniót ugyanis az európai nemzetállamok nemzetközi szerződésekkel hozták létre, melyben egyes uniós intézményeket jogalkotási hatáskörrel is felruháztak. Az uniós jog elsőbbségre tart igényt a tagállamok jogával szemben, és a tagállamok még saját alkotmányukra sem hivatkozhatnak az Európai Bíróság előtt, ha gátolják egy közösségi jogforrás érvényesülését az adott országban. Ugyanakkor a nemzeti alkotmányok megőrzik szuverenitásukat, hiszen a tagállamok csak az európai uniós szerződésekben lefektetett egyes hatáskörök esetében mondtak le arról. Ráadásul az Európai Unió működésének garanciális elve a szubszidiaritás, melynek értelmében a döntéseket és azok végrehajtását azon a szinten kell meghozni, ahol ahhoz a legnagyobb hozzáértéssel rendelkeznek. A szubszidiaritás elvét nemcsak az Unió és a tagállamok között, hanem a központi állam és a területi, települési önkormányzatok közötti feladatmegosztás során is indokolt figyelembe venni. Samuel Humes és Eilee M. Martin elmélete szerint az állam mint a szuverén kielégítő módon csak a külső és belső kapcsolatrendszerek együtteseként írható körül. Így megkülönböztethetünk nemzetek feletti (szupraszuverén), nemzeti (szuverén) és az államon belüli a központi állami szint alatti - (infraszuverén) kormányzati szintet. Az ún. föderatív államokban egy további szint a szövetségi államot alkotó tagállamok szintje (kvázi szuverén). Ha elfogadjuk továbbá azt a közkeletű definíciót, hogy az állam egy adott földrajzi terület feletti legfőbb hatalommal bíró politikai egyesülés, akkor a helyi önkormányzatot definiálhatjuk a közhatalom demokratikus decentralizációját megtestesítő helyi közhatalom-gya- Nyomdai_Az_onkormanyzat_jogallasa.indd :38:43
10 12 Az önkormányzat jogállása és döntési kompetenciája korlás szervezeti kereteként. A helyi önkormányzat az állam mint szuverén hatalmának vertikális megosztása, amely a horizontális hatalommegosztásból törvényhozó, végrehajtó, igazságszolgáltatási következő három hatalmi ág mellett egy további negyedik hatalmi ágként is felfogható. A helyi önkormányzat tehát az ún. infraszuverén kormányzati szinten elhelyezkedő autonómia. /Az infraszuverén kormányzati szinten nemcsak önkormányzatok, hanem kormányzati állami szervek is működnek, működhetnek./ Az önkormányzatok sajátossága és ez különbözteti meg a kormányzati szervek területi szerveitől (az államigazgatástól), hogy képviseleti jellegűek (választással jönnek létre) és komplexek, hiszen saját döntéseiket saját maguk hajtják végre. Az infraszuverén szint az államok többségében egyébként jellemzően nem egy, hanem két-három szintet is jelenthet. Ezt a területi tagoltságot hívjuk az állam területi beosztásának. Hazánkban ilyen szint a megye, a járás és a település szintje. Sok államban azonban a korábban általánosnak tekinthető megyei szint helyett néhány államban a megyei szint megtartása mellett nagyobb területi egységekként régiók jöttek létre. A régió Az Európa Tanács Régiók Gyűlése meghatározása szerint olyan közigazgatási egység, amely közvetlenül a központ közigazgatási szint alatt helyezkedik el, önálló politikai felelősséggel bír, mely politikai önállóságot választott testület által, vagy ennek hiányában a régió szintjén közvetlenül alatta levő önkormányzati szint által delegált tagokból álló testület vagy szervezet által gyakorolja. E meghatározásnak hazánkban a megye felel meg. A fejlett polgári demokráciákban a helyi-területi irányítás alkotmányos helyzete, szerepe, a központi és helyi viszonyrendszer alapján kétféle alapmodellt különböztetünk meg: az angolszász (amerikai) és az európai (kontinentális) rendszert. Az angolszász típusú önkormányzati rendszer jellemzője, hogy a helyi ügyek terjedelme viszonylag szűk, a helyi igazgatás erősen megosztott. A szélesebb felelősségű önkormányzati szervek mellett a helyi közszolgáltatásokat speciális körzeti hatóságok biztosítják. Ezek testületi irányítás alatt állnak, amelyek tagjai a szolgáltatást igénybe vevők, az önkormányzatok képviselői és a miniszter által delegált személyek. Az európai (kontinentális) rendszer tovább osztható a skandináv, a francia és a vegyes típusú önkormányzati rendszerekre. A skandináv modell sajátossága a helyi önkormányzatok széles felelősségi köre. Az önkormányzati rendszer egymással alá-fölérendeltségi viszonyban nem álló települési és megyei önkormányzatokból áll. A települési szint jellemzője a nagyfokú integráltság, amelyet az is bizonyít, hogy önkormányzatok nem átlagos lélekszáma meghaladja a harmincezer fős átlagot. A megye hasonlóan a településekhez elsősorban az egészségügyi feladatok ellátását biztosítja, azonban jelentős feladatai vannak a közoktatás és a tömegközlekedés területén is. Az önkormányzatok törvényességi ellenőrzését a megyékben működő kormányhivatalok látják el, amelyek az önkormányzatok bevonásával koordinálják a területfejlesztési feladatokat is. A francia típusú önkormányzati rendszer arra az alapelvre épül, hogy a helyi önkormányzatok a helyi közügyek széles körét fogják át. A községi, a települési szintű önkormányzatok száma magas, általában minden település rendelkezik önkormányzati jogokkal. Ennek viszont az a következménye, hogy a községi szint nem rendelkezik átfogó felelősségi körrel, a hatáskörök nagyobb részét a nagyobb teljesítőképességű önkormányzatok (városok), illetve a megye látják el. Jellemzője ennek az önkormányzati rendszernek, hogy kialakultak a regionális (tartományi) szintek. Az önkormányzati feladatellátást a társulási rendszer is segíti. A megyei (területi) önkormányzatok feladata kettős: egyrészt ellátják a hatáskörükbe utalt közszolgáltatások szervezését, másrészt felügyelik az alsóbb szintű önkormányzatok tevékenységeit. A vegyes típusú modell elsősorban Németországban, Ausztriában és Közép-Európa országaiban jellemező, Nyomdai_Az_onkormanyzat_jogallasa.indd :38:43
11 A helyi önkormányzatok jogállása, az állami szervezetrendszerben elfoglalt helye 13 melyet a legszélesebb értelemben vett decentralizáció mellett a helyi szervek minden olyan feladatot elláthatnak, amelyik nem tartozik valamely más szerv hatáskörébe a helyi igazgatás működésének erős törvényi keretek közé szorítása jellemez. Helyi önkormányzatok jogállása Magyarországon A helyi önkormányzat a helyi önkormányzás szervezeti kerete. A helyi önkormányzatok történelmileg a társadalom helyi közösségeinek közjogi kereteiként jelentek meg. Az 1990-ben elfogadott magyar önkormányzati törvény sajátos helyi önkormányzati modellt hozott létre, melyet szétaprózott településszerkezet, széles feladat- és hatáskör, továbbá gyenge törvényi kontroll jellemzett. A 2011-ben elfogadott Alaptörvény és a Magyarország helyi önkormányzatairól szóló évi CLXXXIX. törvény (a továbbiakban: Mötv.) továbbra is valamennyi település számára biztosítja a helyi közügyekben és a helyi közhatalom gyakorlásában való részvételt, minden településen választott polgármesterek és képviselő-testületek működnek. Ugyanakkor a között, az állami és az önkormányzati feladatok újragondolásakor számos közfeladat ellátása ismét állami kézbe került, valamint az önkormányzatok törvényességi felügyeletének kialakításával az állam erősebb kontrollt gyakorol az önkormányzatok felett. Ezzel hazánk alkalmazkodott az elmúlt évtizedben végbement változásokhoz, melyek hatása mindkét önkormányzati alapmodellben tettenérhető. A globalizáció, a gazdasági világválság következményeként a korábbi decentralizációs törekvések helyett számos országban szűkült az ellátandó önkormányzati feladatok száma és erősödött az állami kontroll. Az Alaptörvény értelmében Magyarországon a helyi közügyek intézése és a helyi közhatalom gyakorlása érdekében helyi önkormányzatok működnek. Az Mötv. szerint a helyi önkormányzás a település, valamint a megye választópolgárai közösségének joga, melynek során érvényre jut az állampolgári felelősségérzet, kibontakozik az alkotó együttműködés a helyi közösségen belül, a helyi önkormányzás a helyi közügyekben demokratikus módon, széles körű nyilvánosságot teremtve kifejezi és megvalósítja a helyi közakaratot. Ezekből az alapvető jogi meghatározásokból a helyi önkormányzat fogalmát tehát úgy határozhatjuk meg, mint a helyi kormányzás szervezeti keretét. A magyar alkotmányos szabályozásból ugyanazt a következtetést vonhatjuk le, mint abból az ismert elméleti megközelítésből, mely szerint az önkormányzatiság lényege három fontos alapérték megtestesülése: az autonómia, a hatékonyságra való képesség és a demokrácia. S mint ahogy az állam és a kormányzás el nem választható fogalmakat alkotnak, úgy a helyi önkormányzás mint hatalomgyakorlás és a helyi önkormányzat mint ennek megtestesülése el nem választható fogalompárt alkot. Hazánkban helyi önkormányzatok települési és területi, azaz megyei szinten működnek. Települési önkormányzatok a községekben, a városokban, a járásszékhely városokban, a megyei jogú városokban és a fővárosi kerületekben működnek. A megyei önkormányzatok területi önkormányzatok. A fővárosi önkormányzat pedig települési és területi önkormányzat is egyben január 1-jétől új közigazgatási szintként jöttek létre hazánkban a járások, mely szinten önkormányzat nem működik, kizárólag kormányzati hivatal járási hivatal lát el államigazgatási feladatokat. A járás nem önkormányzati, hanem államigazgatási kategória. A helyi önkormányzatok a helyi közügyek intézése és a helyi közhatalom gyakorlása érdekében működnek. A helyi közügyek pedig alapvetően a lakosság közszolgáltatásokkal való Nyomdai_Az_onkormanyzat_jogallasa.indd :38:43
12 14 Az önkormányzat jogállása és döntési kompetenciája ellátásához, valamint a helyi önkormányzás és a lakossággal való együttműködés szervezeti, személyi és anyagi feltételeinek megteremtéséhez kapcsolódnak. A helyi önkormányzat feladatai ellátása során: a) támogatja a lakosság önszerveződő közösségeit, együttműködik e közösségekkel, biztosítja a helyi közügyekben való széles körű állampolgári részvételt; b) erősíti a település önfenntartó képességét, feltárja lehetőségeit és hasznosítja saját erőforrásait; c) egyes közszolgáltatások igénybevételét törvény felhatalmazása alapján rendeletében feltételekhez kötheti. A helyi közösség tagjai a helyi önkormányzás alanyaként kötelesek: a) öngondoskodással enyhíteni a közösségre háruló terheket, képességeik és lehetőségeik szerint hozzájárulni a közösségi feladatok ellátásához; b) betartani és betartatni a közösségi együttélés alapvető szabályait. A helyi önkormányzat képviselő-testülete rendeletében meghatározhatja a fenti kötelezettségek tartalmát, elmulasztásuk jogkövetkezményeit. Az önkormányzással kapcsolatos jogokat jóhiszeműen, a kölcsönös együttműködés elvét figyelembe véve, a társadalmi rendeltetésüknek megfelelően kell gyakorolni. A helyi önkormányzatok által ellátott feladat- és hatáskörök jogszerű gyakorlása alkotmánybírósági és bírósági védelemben részesül. A feladat- és hatáskörrel rendelkező szerv a helyi önkormányzat megkeresésére harminc napon belül érdemben köteles válaszolni. Amennyiben az ügy nem a megkeresett szerv hatáskörébe tartozik, az köteles a megkeresést nyolc napon belül áttenni a hatáskörrel rendelkező szervhez.a települési önkormányzatok esetében a megválasztott képviselőkből és a megválasztott polgármesterből álló képviselő-testület, illetve szervei biztosítják az önkormányzati feladatok ellátását. A képviselő-testület lényegében megtestesíti az önkormányzatot. Ezt fejezi ki egyfelől az Alaptörvény, mely kimondja, hogy a helyi önkormányzat feladat- és hatásköreit a képviselő-testület gyakorolja, másfelől az Mötv. azzal, hogy a képviselő-testületről szóló rendelkezései élén rögzíti a helyi önkormányzat jogi személy jogállását. A képviselő-testület szervei a polgármester, a képviselő-testület bizottsága, a részönkormányzat testülete, a polgármesteri hivatal, a jegyző, továbbá a társulás. Választott képviselő-testület és polgármester minden településen működik. Polgármesteri hivatalt a január 1-jétől hatályos rendelkezések szerint önállóan csak a városok és a kettőezer fősnél nagyobb községek hozhatnak létre. A kettőezer főt meg nem haladó lélekszámú községek a közös önkormányzati hivatalhoz és annak jegyzőjéhez tartoznak. A helyi önkormányzati képviselők, polgármesterek választása Az önkormányzáshoz való közösségi jogaikat a választópolgárok főszabály szerint választott képviselőik útján gyakorolják. Az önkormányzati választásokon a választópolgárok polgármestert, helyi képviselőket, megyei képviselőket, illetve a Budapesten élők főpolgármestert is választanak. A helyi önkormányzati képviselőket, polgármestereket 2014-ig 4 évre, 2014-től kezdődően pedig 5 évre a választópolgárok általános és egyenlő választójog alapján közvetlen és titkos választáson választják meg. A helyi önkormányzati képviselők és polgármesterek választásán választhat (aktív választójog) és választható (passzív választójog) minden magyar állampolgár és az Európai Unió bármely más tagállamának állampolgára, aki nagykorú és bejelentett lakóhelye vagy tartózkodási helye van Magyarországon. Nem rendelkezik aktív és passzív választójoggal (vagyis nem szavazhat és nem választható), akit bűncselekmény el- Nyomdai_Az_onkormanyzat_jogallasa.indd :38:43
13 A helyi önkormányzatok jogállása, az állami szervezetrendszerben elfoglalt helye 15 követése vagy belátási képességének korlátozottsága miatt a bíróság a választójogból kizárt. Szavazhat, de nem választható az Európai Unió más tagállamának magyarországi lakóhellyel rendelkező állampolgára, ha az állampolgársága szerinti állam jogszabálya, bírósági vagy hatósági döntése alapján hazájában kizárták e jog gyakorlásából. Szintén szavazhat, de nem választható a helyi önkormányzati választáson a Magyarországon menekültként, bevándoroltként vagy letelepedettként elismert minden nagykorú személy. Ugyancsak szavazhat, de nem választható a helyi önkormányzati képviselők és polgármesterek választásán, aki jogerős ítélet alapján szabadságvesztés büntetését vagy büntetőeljárásban elrendelt intézeti kényszergyógykezelését tölti. Az általános helyi önkormányzati választásokat az esedékes év októberében tartják. A választópolgár a szavazás jogát lakóhelyén vagy bejelentett tartózkodási helyén gyakorolhatja. A választás egyfordulós, nincs sem érvényességi (hány ember szavazott), sem eredményességi (hány szavazat kell a győzelemhez) küszöb, így akár egyetlen érvényesen leadott szavazat is elegendő lehet valamely jelölt megválasztásához. A polgármestereket és Budapesten a főpolgármestert egységes szabály szerint választják. A jelöltek közül az lesz a polgármester illetve a főpolgármester, aki a legtöbb szavazatot kapja. A tízezer, vagy annál kevesebb lakosú településeken a helyi önkormányzati képviselőket a választópolgárok ún. egyéni listákon választják. Az egyes településeken megválasztható helyi önkormányzati képviselők számát a választás évének január 1-jei lélekszáma alapján határozzák meg. Azok a jelöltek lesznek a képviselőtestület tagjai, akik a legtöbb szavazatot kapják. A tízezernél nagyobb lélekszámú településeken, valamint a megyei jogú városokban és Budapest kerületeiben vegyes választási rendszert alkalmaznak. A településeket választókerületekre osztják, ahol egyéni képviselőjelöltekre lehet szavazni, és az a jelölt lesz a győztes, aki a legtöbb szavazatot kapja. A vesztesekre leadott szavazatok azonban nem vesznek el abban az esetben, ha a vesztes jelöltet kiállító pártnak vagy szervezetnek van kompenzációs listája. Kompenzációs listát az a szervezet állíthat, amely az egyéni választókerületek egynegyedében indít jelölteket. A vesztes szavazatok felkerülnek a kompenzációs listára, ahonnan a jelöltek mandátumokat szerezhetnek a listára felkerülő szavazatok arányában. A megyei közgyűlési választáson a megyében lakó választópolgárok szavaznak, kivéve a megyei jogú városban élőket. A megyei közgyűlési választáson a megye egy választókerületet alkot, ahol a választópolgárok listán szavaznak a jelöltekre. A fővárosi közgyűlés tagjainak választására vonatkozó szabályok 2014-ben gyökeresen átalakultak. A fővárosi közgyűlésnek a törvény erejénél fogva tagjai a kerületi önkormányzatok polgármesterei, a főpolgármester, illetve ezen felül a kompenzációs listáról bekerülő további kilenc tag. Időközi választást akkor kell tartani: 1) ha egy településen kevesebb képviselőjelölt indul, mint ahány hely van a képviselőtestületben; 2) ha az egyéni választókerületben nem indult egyetlen képviselő- vagy polgármesterjelölt sem; 3) ha a választáson több egyéni jelölt, polgármesterjelölt vagy főpolgármester-jelölt ugyanannyi szavazatot szerzett; 4) ha a választáson kevesebb képviselőt választanak meg, mint ahogy azt a törvény előírja, és üres helyek maradnak; 5) ha az egyéni képviselő, polgármester vagy főpolgármester megbízatása megszűnik, vagy elhalálozik, illetve ha a képviselőtestületet feloszlatják vagy feloszlik. Nyomdai_Az_onkormanyzat_jogallasa.indd :38:43
14 16 Az önkormányzat jogállása és döntési kompetenciája A helyi önkormányzatok szempontjából meghatározó szervek jogállása, az állami szervezetrendszer egyes szereplőinek helyi önkormányzatokkal kapcsolatos legfontosabb hatáskörei A helyi önkormányzatok szempontjából meghatározó szervek jogállása A helyi önkormányzatok létrejötte és működése az Alaptörvény és a jogszabályok keretei között történik, így meghatározók mindazon állami szervezetek, amelyek az önkormányzatokra és szerveikre vonatkozó jogot alkothatnak. E körbe tartozik az Országgyűlés és a Kormány. A köztársasági elnöknek egyes területszervezési ügyekben vannak jogosítványai. Az önkormányzatokra jogállásukra, működésükre, gazdálkodásukra, az általuk ellátandó feladat- és hatáskörre vonatkozó jogszabályok előkészítésében, a szabályozás hatályosulása vizsgálatában az egyes minisztereknek van kiemelkedő szerepe. A helyi önkormányzatok feletti törvényességi felügyeletet a fővárosi és megyei kormányhivatalok látják el, a gazdálkodásukat viszont az Állami Számvevőszék, meghatározott vonatkozásokban pedig a Magyar Államkincstár is jogosult ellenőrizni. A helyi önkormányzatok normatív döntéseinek Alaptörvénybe ütközését az Alkotmánybíróság, jogszabállyal való ellentétességét viszont a Kúria jogosult megállapítani. A törvényszékek illetve helyi bíróságok szerepe is jelentős. Az önkormányzatokkal kapcsolatos hatáskörök közül a törvényességi felügyelet kérdéseit (terjedelmét, eszközrendszerét) és a területszervezési ügyeket részletesen is bemutatjuk. Az Országgyűlés Az Országgyűlés Magyarország legfőbb népképviseleti szerve. Az országgyűlési képviselőket a választópolgárok általános és egyenlő választójog alapján, közvetlen és titkos szavazással, a választók akaratának szabad kifejezését biztosító választáson 4 évre választják. Az Országgyűlés helyi önkormányzatokkal kapcsolatos hatáskörei három csoportba (jogalkotás, területszervezés, feloszlatás) sorolhatók, melyek közül a legfontosabb a jogalkotáshoz kapcsolódik. Az Országgyűlés megalkotja és módosítja Magyarország Alaptörvényét, illetve törvényeket alkot. Elfogadja a központi költségvetést, és jóváhagyja annak végrehajtását. Törvényben szabályozza a helyi önkormányzatok jogállását, feladat- és hatásköreit, a kötelezően ellátandó feladatait, kötelező szervtípusait, működésének garanciáit, anyagi eszközeit és gazdálkodásának alapvető szabályait. Az Országgyűlés oszlathatja fel az alaptörvény-ellenesen működő képviselő-testületet. Az Országgyűlés az alaptörvény-ellenesen működő képviselő-testület feloszlatásáról a Kormány javaslatának az Országgyűléshez való benyújtását követő soron következő ülésén határoz. A napirend tárgyalására meg kell hívni az érintett helyi önkormányzat polgármesterét. A polgármester jogosult a képviselő-testület feloszlatással kapcsolatos álláspontját az Országgyűlés döntésének meghozatala előtt ismertetni. Az Országgyűlés dönt az állam területi tagozódásáról, továbbá az érintett önkormányzatok véleményének kikérése után a megyék összevonásáról, szétválasztásáról, határainak megváltoztatásáról, elnevezéséről és székhelyéről, valamint a fővárosi kerületek kialakításáról. Nyomdai_Az_onkormanyzat_jogallasa.indd :38:43
15 A helyi önkormányzatok jogállása, az állami szervezetrendszerben elfoglalt helye 17 A köztársasági elnök Magyarország államfője a köztársasági elnök. A köztársasági elnököt az Országgyűlés választja, választását jelölés előzi meg. A jelölés érvényességéhez a képviselők legalább egyötödének írásbeli ajánlása szükséges. Az első szavazás alapján megválasztott köztársasági elnök az, aki az országgyűlési képviselők kétharmadának szavazatát megkapta. Ha az első szavazás eredménytelen volt, második szavazást kell tartani. Ennek során a két legtöbb szavazatot kapott jelöltre lehet szavazni. A második szavazás alapján megválasztott köztársasági elnök az, aki tekintet nélkül a szavazásban részt vevők számára a legtöbb érvényes szavazatot kapta. Ha a második szavazás is eredménytelen, ismételt jelölés alapján új választást kell tartani. A megválasztott köztársasági elnök hivatalba lépését megelőzően az Országgyűlés előtt esküt tesz. A köztársasági elnök kifejezi a nemzet egységét, és őrködik az államszervezet demokratikus működése felett. A köztársasági elnök helyi önkormányzatokkal kapcsolatos hatásköre, hogy kitűzi az országgyűlési képviselők, a helyi önkormányzati képviselők és polgármesterek általános választását, valamint az európai parlamenti választás és az országos népszavazás időpontját. A köztársasági elnököt e hatásköre gyakorlásában nem kötik más szervek, vannak azonban olyan, a helyi önkormányzatokkal kapcsolatos hatáskörei, amelyek gyakorlása során hozott intézkedéséhez és döntéséhez a Kormány tagjának ellenjegyzése szükséges. A köztársasági elnök dönt meghatározott területszervezési kérdésekben. Azaz az érintett helyi önkormányzatok kezdeményezésére dönt az ország területének közigazgatási tagozódásával, valamint területszervezéssel kapcsolatosan előkészített városi cím adományozásáról, továbbá a község alakításáról, egyesítéséről, a községegyesítés megszüntetéséről, a város, község elnevezéséről. Ha az Országgyűlés a helyi képviselő-testületet feloszlatja, akkor a köztársasági elnök megbízza az illetékes kormányhivatal vezetőjét, hogy az új képviselő-testület megválasztásáig terjedő időre gyakorolja azokat a feladatokat és hatásköröket, amelyeket a jogszabály a polgármesternek állapít meg, halaszthatatlan esetben döntsön olyan ügyekben, amelyek a képviselő-testület átruházható hatáskörébe tartoznak. Alkotmánybíróság Az Alkotmánybíróság (AB) az Alaptörvény védelmének legfőbb szerve, tizenöt tagból álló testület. Tagjait az Országgyűlés a képviselők kétharmadának szavazatával tizenkét évre választja, és tagjai közül megválasztja a testület elnökét. Az AB tagjai nem lehetnek tagjai pártnak, és nem folytathatnak politikai tevékenységet. Az AB-nak nem lehet tagja az, aki a megválasztása napját megelőző négy éven belül a Kormány tagja, valamely párt vezető tisztségviselője volt, vagy állami vezetői tisztséget töltött be. Az AB tagja nem választható újra. Az AB költségvetése a központi költségvetés szerkezeti rendjében önálló fejezet. Fontos garanciális szabály, hogy az AB költségvetését úgy kell megállapítani, hogy ne legyen kevesebb az előző évi központi költségvetésben megállapított összegnél. Az AB tagja független, csak az Alaptörvénynek és a törvényeknek van alárendelve. Az AB-nak az önkormányzatokkal kapcsolatban három hatásköre van: a) Az AB a helyi önkormányzat és a nemzetiségi önkormányzat képviselő-testületének alaptörvény-ellenes működésére vonatkozóan a Kormány indítványa alapján elvi véleményt nyilvánít. Nyomdai_Az_onkormanyzat_jogallasa.indd :38:43
16 18 Az önkormányzat jogállása és döntési kompetenciája b) Ha a bíróságok és a közigazgatási hatóságok kivételével az állami szervek, illetve állami és önkormányzati szervek között hatásköri összeütközés merül fel, az érintett szerv az AB-nál indítványozhatja a hatásköri összeütközés Alaptörvény értelmezése alapján történő megszüntetését. Az AB dönt arról, hogy a felmerült vitában mely szervnek van hatásköre, és kijelöli az eljárásra kötelezett szervet. c) Az AB az önkormányzati rendelet Alaptörvénnyel való összhangját akkor vizsgálja, ha a vizsgálat tárgya az önkormányzati rendelet más jogszabályba ütközésének vizsgálata nélkül, kizárólag az Alaptörvénnyel való összhang megállapítása. A bíróságok A bíróságok igazságszolgáltatási tevékenységet látnak el. A bírósági szervezet többszintű. A legfőbb bírósági szerv a Kúria. A további szintek az ítélőtábla (összesen 5), a törvényszék (a fővárosban és a megyékben), a járásbíróság és a kerületi bíróság. Az ügyek meghatározott csoportjaira külön bíróságként létesült a közigazgatási és munkaügyi bíróság. A Kúria biztosítja a bíróságok jogalkalmazásának egységét is, a bíróságokra kötelező jogegységi határozatot hoz. A bírák függetlenek, és csak a törvénynek vannak alárendelve, ítélkezési tevékenységükben nem utasíthatóak. A bírákat tisztségükből csak sarkalatos törvényben meghatározott okból és eljárás keretében lehet elmozdítani. A bírák nem lehetnek tagjai pártnak, és nem folytathatnak politikai tevékenységet. A hivatásos bírákat a köztársasági elnök nevezi ki. A Kúria elnökét a bírák közül kilenc évre a köztársasági elnök javaslatára az Országgyűlés választja. A Kúria elnökének megválasztásához az országgyűlési képviselők kétharmadának szavazata szükséges. A bíróság ha törvény másképpen nem rendelkezik tanácsban ítélkezik. Törvény által meghatározott ügyekben és módon nem hivatásos bírák is részt vesznek az ítélkezésben. Egyesbíróként és a tanács elnökeként csak hivatásos bíró járhat el. A bíróságok a jogalkalmazás során a jogszabályok szövegét elsősorban azok céljával és az Alaptörvénnyel összhangban értelmezik. Az Alaptörvény és a jogszabályok értelmezésekor azt kell feltételezni, hogy a józan észnek és a közjónak megfelelő, erkölcsös és gazdaságos célt szolgálnak. Az önkormányzati rendelet más jogszabályba ütközéséről és megsemmisítéséről, valamint a helyi önkormányzat törvényen alapuló jogalkotási kötelezettsége elmulasztásának megállapításáról a Kúria dönt. A közigazgatási és munkaügyi bíróság dönt 1) egyes területszervezési kérdésekben a Miniszterelnökséget vezető miniszter által hozott határozat felülvizsgálatáról; 2) az új község vagyonára, területére vonatkozó megállapodás hiányában; 3) a lakott területrész átadásáról, annak részletes feltételeiről az önkormányzatok megállapodásának hiányában; 4) az önkormányzat határozatának felülvizsgálatáról. A Kormány A Kormány a végrehajtó hatalom általános, a közigazgatás legfőbb szerve, amelynek feladatés hatásköre kiterjed mindarra, amit az Alaptörvény vagy jogszabály kifejezetten nem utal más szerv feladat- és hatáskörébe. A Kormány mint a közigazgatás legfőbb szerve államigazgatási szerveket hozhat létre. A Kormány az Országgyűlésnek felelős. Nyomdai_Az_onkormanyzat_jogallasa.indd :38:43
17 A helyi önkormányzatok jogállása, az állami szervezetrendszerben elfoglalt helye 19 A Kormány a feladat- és hatáskörét a miniszterelnök vezetésével, testületként gyakorolja. A Kormány tagjai a miniszterelnök és a miniszterek. A miniszterelnök rendeletben a miniszterek közül egy vagy több miniszterelnök-helyettest jelöl ki. A miniszterelnököt az Országgyűlés a köztársasági elnök javaslatára választja meg. A miniszterelnök megválasztásához a képviselők több mint a felének szavazata szükséges. A miniszterelnök a megválasztásával hivatalba lép. A Kormány a miniszterek kinevezésével alakul meg. A minisztert a miniszterelnök javaslatára a köztársasági elnök nevezi ki. A miniszter a kinevezésében megjelölt időpontban, ennek hiányában a kinevezésével hivatalba lép. A Kormány tagja az Országgyűlés előtt esküt tesz. A Kormány tagja tevékenységéért felelős az Országgyűlésnek, valamint a miniszter a miniszterelnöknek. A Kormány tagja részt vehet és felszólalhat az Országgyűlés ülésein. Feladatkörében eljárva a Kormány törvényben nem szabályozott tárgykörben, illetve törvényben kapott felhatalmazás alapján rendeletet alkot. A Kormánynak a helyi önkormányzatokkal kapcsolatos hatáskörei vonatkozásában mindenekelőtt a törvényelőkészítő és kezdeményező szerepét kell kiemelni. Mivel az Mötv. szerint az önkormányzatok számára kötelező feladatot csak törvényben lehet meghatározni, a Kormány a helyi önkormányzatok önkormányzati tevékenységét érintően nem szabályozhat, illetve egyedi ügyekben döntést nem hozhat. Ugyanakkor az Országgyűlés számára a törvényjavaslatokat többnyire a Kormány dolgozza ki, kezdeményezi azok módosítását, szervezi a törvények végrehajtását. A Kormány szerepe abból adódóan, hogy részt vesz az Országgyűlés önkormányzatokat érintő döntéseinek előkészítésében meghatározó a helyi önkormányzatok tevékenysége szempontjából. A Kormányt megilleti az a hatáskör, hogy törvény alapján a helyi önkormányzat számára a közfeladat-ellátás alapvető szabályait kidolgozza, vagyis jogszabályban (kormányrendeletben vagy a Kormány tagja rendeletben) határozza meg annak minimális szakmai, személyi, tárgyi és gazdasági feltételeit. Ez azt jelenti, hogy a Kormány vagy annak tagja a helyi önkormányzat által működtetett közszolgáltatás szakmai követelményeit szabályozhatja, illetve ellenőrizheti is azok érvényesülését. A Kormány feladata az államigazgatási feladatok ellátásának irányítása. Ezen belül gondoskodnia kell a végrehajtás feltételeiről is. E tevékenysége kiterjed az önkormányzatok végrehajtó szerveinek államigazgatási feladat- és hatáskörére is. Az önkormányzat maga határozza meg a saját szervezetét, a működéshez szükséges létszámot, e szervezeti keretek között történik a foglalkoztatott köztisztviselők feletti munkáltatói jogkör gyakorlása, de az államigazgatási feladatok és hatáskörök helyi megszervezéséhez szükséges alapvető feltételekről (pl. hatáskör telepítésének szabályozásáról, igazgatási normatívák megállapításáról) a Kormánynak kell gondoskodnia. A helyi önkormányzatok a kötelező önkormányzati feladatok körében érintettek lehetnek az Európai Unió vagy más nemzetközi szervezet felé vállalt kötelezettség teljesítésében. Ilyen eset például, hogy hazánk az Unióhoz való csatlakozáskor átmeneti derogációt élvezett az egészséges ivóvíz kritériumainak való megfelelést illetően. Az ivóvízellátás biztosítása kötelező önkormányzati feladat, viszont a vállalt teljesítés elmaradásáért nem az adott és a mulasztásért valóban felelős önkormányzatot, hanem Magyarországot, az államot marasztalhatnák el. Az ilyen esetek megelőzéséhez szükség van arra, hogy az állam a közérdek érvényesülése érdekében beavatkozhasson. Ezért mondja ki az Mötv., hogy ha az Európai Unió vagy más nemzetközi szervezet felé vállalt kötelezettség határideje eredménytelenül telt el, vagy a határidőben történő teljesítés elmaradásának reális veszélye fennáll, a Kormány a kötelezettséggel összefüggő beruházás megvalósításáról saját hatáskörben gon- Nyomdai_Az_onkormanyzat_jogallasa.indd :38:43
18 20 Az önkormányzat jogállása és döntési kompetenciája doskodhat. A Kormány a beruházás saját hatáskörben történő megvalósításáról egyedi határozatban dönt. A Kormány határozatának bírósági felülvizsgálatát az érintett önkormányzat képviselő-testülete a Fővárosi Közigazgatási és Munkaügyi Bíróságnál kérheti. A helyi önkormányzatok túlzott eladósodásának elkerülése érdekében született a Magyarország gazdasági stabilitásáról szóló évi CXCIV. törvény, melynek értelmében csak a Kormány előzetes hozzájárulásával köthet adósságot keletkeztető ügyletet, illetve vállalhat kezességet és garanciát a helyi önkormányzat. A Kormány tagjai, a miniszterek A miniszterek a feladatkörükben eljárva, az államszervezet egészére vonatkozóan rendelkeznek feladat- és hatáskörökkel. Így egy-egy kötelező önkormányzati feladat jogszerű ellátásáért is végső fokon az adott ágazati miniszter a felelős. Az egészségügyért felelős miniszter felelőssége nemcsak az állami egészségügyre, hanem a kötelező önkormányzati feladatként meghatározott alapfokú egészségügyi ellátásra is kiterjed. A köznevelésért felelős miniszter például a szintén kötelező önkormányzati feladatként jelentkező óvodai ellátásért, az adóztatásért felelős miniszter a helyi adóztatás törvényességéért is felelős. A miniszterek e feladatai közül kiemelendő a jogszabály előkészítő felelősség, s erre vonatkozóan az Mötv.- nek az a már korábban is idézett előírása, mely szerint a törvény a kötelező önkormányzati feladat- és hatáskör megállapításánál differenciálni köteles, és a hatáskör telepítéssel egyidejűleg jogszabálynak kell megállapítani a feladat- és hatáskör ellátásához szükséges minimális szakmai, személyi, tárgyi és gazdasági feltételeit. Miniszter az önkormányzatokkal kapcsolatban a következő hatásköröket gyakorolja: a) meghatározza a polgármester, a főpolgármester, a megyei közgyűlés elnöke, a jegyző, a kormányhivatal államigazgatási feladatai ellátásának szakmai szabályait és ellenőrzi azok érvényesülését; b) a rendelkezésre álló forrásokra figyelemmel szabályozza a helyi önkormányzatok által fenntartott intézmények működésének szakmai követelményeit, az intézmények dolgozóinak képesítési előírásait, ellenőrzi az előírások érvényesülését; c) az a) és b) pontban említett ellenőrzés eredményéről tájékoztatja a helyi önkormányzatot, javaslatot tesz a hiányosságok megszüntetésére, kezdeményezheti, hogy a képviselő-testület tárgyalja meg az ellenőrzés tapasztalatait, törvénysértés esetén tájékoztatja a helyi önkormányzatokért felelős minisztert és a kormányhivatalt; d) tájékoztatja a helyi önkormányzatot a központi ágazatpolitikai célokról, a szabályozási eszközökről, és biztosítja számára az ágazati feladatok ellátásához szükséges információt;e) a helyi önkormányzatoktól ágazati feladatai körében adatokat és tájékoztatást kérhet, amelyet az önkormányzat köteles teljesíteni; f) a központi költségvetésről szóló törvényben meghatározott címen és feltételekkel a helyi önkormányzat részére a helyi önkormányzatokért felelős miniszter koordinálásával pénzügyi támogatást nyújthat. A miniszterek közül két miniszternek a felelőssége tekinthető az önkormányzatok vonatkozásában általánosnak: a belügyminiszteré, valamint a Miniszterelnökséget vezető miniszteré. Az önkormányzatok finanszírozása pedig akár az állami forrásokat, akár az önkormányzati saját bevételek legmeghatározóbb elemét, a helyi adóztatást nézzük alapvetően a nemzetgazdasági miniszter feladata. Így e három miniszter önkormányzatokkal kapcsolatos feladat- és hatásköreit részletesebben vizsgáljuk. Nyomdai_Az_onkormanyzat_jogallasa.indd :38:43
19 A helyi önkormányzatok jogállása, az állami szervezetrendszerben elfoglalt helye 21 A belügyminiszter A belügyminiszter a Kormány helyi önkormányzatokért felelős tagja, egyfelől képviseli az önkormányzati elvek érvényesülését, a helyi önkormányzatok működési feltételeinek javítását, másfelől szorgalmazza a kormányzati célok önkormányzati megvalósítását. A helyi önkormányzatokért való felelőssége keretében a belügyminiszter jogszabályban meghatározott tárgykörben az érintett miniszterrel együttműködve előkészíti a helyi önkormányzatokra, a helyi önkormányzatok tulajdonára és vagyonára, a helyi önkormányzatok adósságrendezésére és a helyi önkormányzati képviselők és polgármesterek jogállására vonatkozó jogszabályokat. A miniszter a helyi önkormányzatokért való felelőssége keretében a) összehangolja a helyi önkormányzatok és a nemzetiségi önkormányzatok működésével összefüggő tervezés és gazdálkodás kormányzati feladatait, a helyi önkormányzatok feladat- és hatáskörének ellátásához szükséges feltételek vizsgálatát; b) működteti a helyi önkormányzati vagyonkatasztert; c) közreműködik a központi költségvetésnek a helyi önkormányzatok támogatásai és átengedett személyi jövedelemadója fejezetében meghatározott támogatások körének, finanszírozásának és elszámolási rendjének kialakításában, az ezt elősegítő információs rendszer működtetésében és az ilyen költségvetési támogatások nyújtásában; d) közreműködik a helyi önkormányzatok és a helyi önkormányzati költségvetési szervek számviteli és az államháztartási mérlegrendszerbe illeszkedő pénzügyi információs rendszerének működtetésében; e) közreműködik az ágazati és térségi fejlesztési programok helyi önkormányzatokat érintő részének kidolgozásában; f) kialakítja az önkormányzati érdekszövetségekkel való kapcsolattartás és egyeztetés rendjét; g) az önkormányzati érdekszövetségek javaslatának kikérését követően a 9. (2) bekezdés c) pontjának figyelembevételével kijelöli az Európa Tanács Helyi és Regionális Önkormányzatok Kongresszusa magyar delegációjának tagjait. A nemzetgazdasági miniszter A nemzetgazdasági miniszter az államháztartásért való felelősségi körében előkészíti különösen az államháztartásról, a központi költségvetésről, a zárszámadásról, a helyi önkormányzatok gazdálkodásáról, a részükre nyújtandó támogatásokról, az államháztartási belső ellenőrzési rendszerekről szóló jogszabályokat. E tárgykörökben törvény vagy kormányrendelet felhatalmazása alapján miniszteri rendeleteket ad ki. Javaslatot tesz a helyi önkormányzati forrásszabályozási rendszerre, a saját és átengedett bevételek, a központi költségvetési támogatások arányára, valamint a kiegyenlítő mechanizmusokra, felügyeli az önkormányzati adóhatóságokat. A Miniszterelnökséget vezető miniszter A Miniszterelnökséget vezető miniszter a Kormány helyi önkormányzatok törvényességi felügyeletéért (is) felelős tagja. E felelőssége keretében az önkormányzatokért felelős miniszterrel egyetértésben: Nyomdai_Az_onkormanyzat_jogallasa.indd :38:43
20 22 Az önkormányzat jogállása és döntési kompetenciája a) irányítja a helyi önkormányzatok törvényességi felügyeletét; b) előkészíti az ország területének közigazgatási tagozódásával, illetőleg a területszervezéssel kapcsolatos, az Országgyűlés és a köztársasági elnök hatáskörébe tartozó döntéseket; c) kezdeményezi a Kormánynál az Alaptörvénnyel ellentétesen működő helyi önkormányzati képviselő testület feloszlatására vonatkozó országgyűlési előterjesztés benyújtását; d) ellátja a helyi önkormányzatok törvényességi felügyeletének, valamint a helyi önkormányzati társulások feletti törvényességi felügyelet szakmai irányítását; e) a kormányhivatal javaslatának megvizsgálását követően a feltételek fennállása esetén kezdeményezi a Kormánynál annak indítványozását, hogy az Alkotmánybíróság vizsgálja felül az önkormányzati rendelet Alaptörvénnyel való összhangját. A Miniszterelnökséget vezető miniszter ellátja a fővárosi és megyei kormányhivatal felügyeletét, és e hatáskörében jogszabályt alkot a kormányhivatal feladatkörébe tartozó kérdésekben, illetve előterjesztést tesz törvény vagy kormányrendelet alkotására, képviseli továbbá a kormányhivatalt a Kormány és az Országgyűlés előtt. A kormányhivatalok szervezeti és működési szabályzatát a miniszter normatív utasításban adja ki. A fővárosi és megyei kormányhivatal A fővárosi és megyei kormányhivatal törvény által létrehozott a Kormány irányítása alatt a Kormány általános hatáskörű területi államigazgatási szerveként működő központi államigazgatási szerv. A fővárosi és megyei kormányhivatalt kormánymegbízott vezeti. A kormánymegbízottat a Miniszterelnökséget vezető miniszter javaslatára a miniszterelnök nevezi ki és menti fel. A kormányhivatal a kormánymegbízott által közvetlenül vezetett szervezeti egységekből (törzshivatal), ágazati szakigazgatási szervekből (szakigazgatási szerv) és járási, illetve a fővárosban fővárosi kerületi hivatalokból (járási hivatal) áll. A törzshivatal, a szakigazgatási szervek és a járási hivatalok egy költségvetési szervet képeznek. A szakigazgatási szervek törvény vagy kormányrendelet alapján önálló feladat- és hatáskörrel rendelkező szervezeti egységekkel rendelkezhetnek. A szakigazgatási szerv, a járási hivatal, továbbá a járási szakigazgatási szerv a jogszabályban megállapított hatáskörét önállóan gyakorolja. A szakigazgatási szerv, a járási hivatal, továbbá a járási szakigazgatási szerv által ellátandó egyedi ügyben a kormányhivatal, illetve annak vezetője utasításadási joggal nem rendelkezik. A fővárosi és megyei kormányhivatal feladat- és hatásköre A fővárosi és megyei kormányhivatal a jogszabályoknak és a Kormány döntéseinek megfelelően összehangolja és elősegíti a kormányzati feladatok területi végrehajtását. A központi államigazgatási szervek területi szervei a Nemzeti Adó- és Vámhivatal kivételével, továbbá a területi illetékességgel államigazgatási feladatot ellátó más szervek és személyek államigazgatási jogkörükben eljárva, illetve az általuk ellátott államigazgatási feladatokat érintően szervezeti és szakmai önállóságuk megtartásával a fővárosi és megyei kormányhivatal koordinációs és ellenőrzési jogkörébe tartoznak. Nyomdai_Az_onkormanyzat_jogallasa.indd :38:43

References: Bíróság 
 bíróság 
 Kúria 
 Kúria 
 Kúria 
 Kúria 
 bíróság 
 Kúria 
 bíróság